Marlene Wayar

Marlene Wayar (Cordoba, Argentina, 1968ko urriaren 14a) argentinar gizarte psikologo eta ekintzaile trabestia da. Travesti: una teoría lo suficientemente buena (2018) liburuaren egilea da. José A. Roselli diputatuarentzat Genero eta Aniztasuneko aholkularia izan zen 2001-2005 bitartean, eta esparru horretan trabesti eta trans-en erreparazio historikoari buruzko eztabaida bultzatu zuen. Besteak beste, Estatuko Lan, Enplegu eta Gizarte Segurantzako Ministerioan lan egin zuen. Emakumeen, Generoen eta Nazio Aniztasunaren Ministerioko Aholku Batzordeko ad honorem kidea izan zen, eta Rosarioko Unibertsitate Nazionalak Honoris Causa doktore izendatu zuen 2020an.

 Ibilbidea 
Futuro Trans Asociacion Civil erakundeko koordinatzaile nagusia izan zen — erakunde horrekin Genero Identitatearen Legearen aldeko Fronte Nazionaleko kide izan zen—, eta “Silvia Rivera” Latinoamerikako eta Karibeko Trans Sarearen sortzaileetako bat.

"El Teje" egunkariaren zuzendaria izan da. El Teje Latinoamerikako lehenengo egunkari trabestia da, eta Ricardo Rojas Kultur Etxean egindako tailer batean abiatuta  garatu zen.

Gizarte Psikologia ikasi zuen Plaza de Mayoko Amen Herri Unibertsitatean.

Nadia Echazú Ehungintza Kooperatibaren sortzaileetako bat izan zen. Lantegi-eskola horren izenak omenaldia egiten zion Nadia Echazú trans eskubideen militanteari. Ekintzailetza proiektua 2008ko erdialdean martxan jarri zen, Asoziatibismoren eta Gizarte Ekonomiaren Institutu Nazionalak (Inaes) utzitako leku batean.

"Género identidad. La diversidad en el cine”, Encuentro telebista kanalak 2011n emandakoa.

Emakumeen, Generoen eta Dibertsitatearen Ministerioko Aholku Batzordeko ad honorem kide izan zen, 2020ko maiatzean sortutakoa. 2021ean, Senatuak lan-kupo transaren legea onartu zuen. Lege horren onarpenak suposatu zuenaz galdetuta, zera erantzun zuen:“Gizarteak atea ireki zigun prostituziora bultzatuz. Legea ate bat da hortik ateratzeko…”.2023an, La Platako (Buenos Aires, Argentina) 1. Auzitegi Federalean lekukotza eman zuen Argentinako Estatu terrorismoan trabesti-trans kolektiboak jasan zituen krimen espezifikoen inguruan, diktaduratik bizirik  atera zen pertsona gisa, Carla Fabiana Gutierrez, Paola Leonor Alagastino, Julieta Gonzalez, Analía Mártires Velázquez eta Marcela Daniela Pedro Viegasekin batera. 2020an izan zen "Brigadak" auziaren baitan, eta 15 errepresiogile akusatu zitzuten, Buenos Aires probintzian 442 biktimaren aurka egindako gizateriaren aurkako krimenengatik.

 Bibliografia 

 2018. Travesti: una teoría lo suficientemente buena. Buenos Aires: Muchas Nueces. .
 2021. Furia travesti. Diccionario de la T a la T. Paidós Argitaletxea. 

 Aintzatespenak eta sariak 
2011n, Lola Mora Saria jaso zuen, Buenos Aires Hiriko Legebiltzarraren eskutik, "El Teje" argitalpenagatik.

2012an, Trans Alfabetatze Zentroak, Crisalidak eta Tucumáneko Emakumeen Sareak kudeatutako proiektuak, bere bigarren urtean sartzean Marlene Wayar izena hartu zuen. Proposamena Zentroko ikasle ohiek eta parte-hartzaileek egin zuten, trans aktibistaren borrokaren eta militantziaren historiari egindako omenaldi gisa.

2022an Honoris Causa titulua jaso zuen Rosarioko Unibertsitate Nazionalaren (UNR) eskutik eta baita Mar del Platako Unibertsitatearen (UNMDP) eskutik ere.

 Erreferentziak 

 Kanpo estekak 

 “El futuro es hoy”, elkarrizketa Marlene Wayar-i, Marta Dillon-ek 2008ko ekainaren 13ko Buenos Aireseko Página/12 egunkariko SOY gehigarrian.
 Marlene Wayar, Elkarrizketa Sin Closet-en (La Revuelta Kolektibo Feministaren irratsaioa), 2010eko maiatzaren 15ean.
 “Nadia Echazú” Laneko Ehungintza Eskola Kooperatiboa

Kategoria:Gizabanako biziak
Kategoria:1978ko jaiotzak
Kategoria:Emakume transgenero eta transexualak
Kategoria:Argentinako aktibistak